《会课春风亭命赋邑有流亡愧俸钱句盖以自况抑亦自省殊未敢效韦郎思田里也聊申鄙意用告群贤》
清代·鄂尔泰

束发登朝老合休，一麾江上领诸侯。许身稷契谈何易，结习诗书道未周。

谁使至尊忧稼穑，直应之子负山丘。流亡疾病春都感，惭谢苏州刺史愁。

作者简介：（1677—1745）清满洲镶蓝旗人，西林觉罗氏，字毅庵。康熙三十八年举人。袭佐领，授侍卫，擢内务府员外郎。雍正元年，特擢江苏布政使。三年，迁广西巡抚，调云南，治总督事。次年，提出“改土归流”之议。六年，命总督云、贵、广西三省。在滇、黔实行改土归流，用武力镇压不肯从命之土司，增设郡县。世宗临终时，以大学士参与顾命。乾隆初，授军机大臣，封三等伯，赐号襄勤。卒谥文端。有《西林遗稿》。